Alfred Austin

Alfred AUSTIN (prononcata óßtin) (n. la 30-an de majo 1835 Headingley apud Leeds ; m. la 2-an de junio 1913 en Ashford, Kent) estis brita verkisto kaj poeto, kiu estis nomumita Laŭrato poeto, posteno de oficiala "kortega poeto", en 1896 iuj jaroj post la morto de Alfred Tennyson.

La plej efika karakterizaĵo de la poezio de Austin, kiel la plej bona el lia prozo, estis la sincera kaj intima amo al la naturo. Liaj prozoj, The Garden that I love (La ĝardeno, kiun mi amas), kaj In Veronica's Garden (En la ĝardeno de Veronica), estas markitaj de agrabla subĉiela aromo. Al liaj lirikaj poemoj mankas spontaneco kaj individueco, sed kelkaj el ili havas simplan, bone ordigitan ĉarmon. Li havis veran amon al Anglio, foje ne sen suspekto pri ia mallarĝa menso, sed ĉiam freŝa kaj sincera. Lia dramo Flodden Field estis prezentita ĉe la Reĝa teatro en 1903. 

Inter liaj plej famaj verkoj estas Pacchiarotto, Princo Lucifero, kaj La Homa Tragedio (1862). Lia aŭtobiografio estis publikigita en 1911, du jarojn antaŭ lia morto.

 Referencoj 

 Eksteraj ligiloj 



Kategorio:Anglaj romkatolikoj
Kategorio:Studentoj de la Universitato de Londono
Kategorio:Britaj poetoj